Στρατής Παπαστρατής

Ο Στρατής Παπαστρατής (1914-1996) του Θρασύβουλου και της Ισμήνης, ήταν Έλληνας δικηγόρος, δημοσιογράφος και πολιτικός.

 Βιογραφία 
Καταγόταν από το Αυλωνάρι Ευβοίας και ήταν γιος του Θρασύβουλου Παπαστρατή. Κοινοβουλευτική θητεία Στρατή Θ. Παπαστρατή, ιστοσελίδα Βουλής των Ελλήνων.Αποφοίτησε από την νομική σχολή του Πανεπιστημίου Αθηνών και άσκησε τη δικηγορία, ενώ ήταν εκδότης της εφημερίδας "Η Χαλκίς".

Υπηρέτησε επίσης ως δημοτικός σύμβουλος Χαλκίδας.

Στην περίοδο της στρατιωτικής χούντας υπέστη διώξεις και υπερασπίστηκε πλήθος πολιτών και συνδικαλιστών, οι οποίοι διώκονταν για τα φρονήματά τους.

Εξελέγη βουλευτής Εύβοιας με την Ένωση Κέντρου-Νέες Δυνάμεις στις βουλευτικές εκλογές του 1974 με 9.375 ψήφους. Με την ίδια παράταξη, μετονομασθείσα σε ΕΔΗΚ, ήταν ξανά υποψήφιος στις εκλογές του 1977.

Ο Στρατής Παπαστρατής απεβίωσε στην Έξω Παναγίτσα της Χαλκίδας σε ηλικία 82 ετών στις 29 Δεκεμβρίου 1996 και κηδεύτηκε από τον ιερό ναό Αγίου Νικολάου παρουσία πλήθους Χαλκιδέων.Νίκος Ερετός, εφ. Ευβοϊκή Γνώμη, φύλλο 10ης Ιανουαρίου 1997, σελ. 16. Κατέλιπε την κόρη του, Ισμήνη. Η σύζυγός του, Κατίνα Αστέρη, απεβίωσε το 1983.

Αδερφός του είναι ο επίσης διατελέσας βουλευτής, Ορέστης Παπαστρατής.

 Παραπομπές 

 Πηγές 


Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κατηγορία:Βουλευτές Ευβοίας